CELEX: C2004/217/45
Language: et
Date: 2004-08-28 00:00:00
Title: Kohtuasi T-200/04: Hagi, mille esitas 28. mail 2004 Regione Autonoma della Sardegna Euroopa Ühenduste Komisjoni vastu

28.8.2004   
            
            
               ET
            
            
               Euroopa Liidu Teataja
            
            
               C 217/24
            
         Hagi, mille esitas 28. mail 2004 Regione Autonoma della Sardegna Euroopa Ühenduste Komisjoni vastu
   (Kohtuasi T-200/04)
   (2004/C 217/45)
   Kohtuasja menetluse keel: itaalia keel
   Euroopa Ühenduste Esimese Astme Kohus on saanud 28. mail 2004 hagi, mille on esitanud Euroopa Ühenduste Komisjoni vastu Regione Autonoma della Sardegna, keda esindab avvocato Domenico Dodaro.
   Hageja palub esimese astme kohtul:
   
               —
            
            
               tühistada komisjoni vaidlustatud otsus osas, millega see tunnistab ühisturuga kokkusobimatuks Itaalia poolt Sardiinia maakonna 17. novembri 2000. aasta seaduse nr 22 artikli 5 alusel antava abi;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Vaidlustatud otsuses järgis komisjon EÜ asutamislepingu artikli 88 lõikes 2 toodud menetlust ja kuulutas maakonna seaduse nr 22 artiklis 5 sätestatud abi, mis puudutas loomakasvatajatele antud abi loomahaigusega “lammaste limaskestapalavik” (“blue Tongue”) toime tulemiseks, ühisturuga kokkusobimatuks. Selle seadusega kehtestatakse rida meetmeid loomahaigusest “blue Tongue” mõjutatud loomakasvatajate heaks.
   Sardiinia maakond esitab oma nõuete toetuseks järgmised õiguslikud alused:
   
               —
            
            
               vorminõuete rikkumine, kuna kostja poolt abi kokkusobivuse hindamiseks läbi viidud uurimine oli ebapiisav, sest see ei arvestanud teatises esitatud ja hiljem Sardiinia maakonna poolt täiendatud andmetega, ja eriti järgmiste asjaoludega:
               
                           —
                        
                        
                           abi ei olnud mõeldud muutustes olevatele äriühingutele, vaid kujutab endast täiendavat meedet hüvitamaks tootjate kahjumit, mis tuleneb kooperatiivide püsivate kulude olulisest mõjust netotulude jagamisele;
                        
                     
                           —
                        
                        
                           loomahaiguse ja tootlikkuse vähenemise vahelist kausaalset seost ei saa abstraktselt tõendada, vaid see sõltub abi korra tegelikust rakendamisest, mis korraldati nii, et välistada abi andmine muuks otstarbeks kui seonduvalt loomahaigusega “blue Tongue”. Teistele hüpoteetilistele põhjustele peale tootlikkuse vähenemise viitamine ei ole piisavalt põhjendatud ning on vastuolus komisjonile edastatud andmetega.
                        
                     
                           —
                        
                        
                           abi saavatel kooperatiividel ei ole lihtsat võimalust pöörduda teiste varustusallikatele poole.
                        
                     
         
               —
            
            
               EÜ asutamislepingu sätete ja selle rakendamisega seonduvate õiguse üldpõhimõtete rikkumine, kuna:
               
                           —
                        
                        
                           komisjon olevat rikkunud kasuliku mõju põhimõtet, välistades EÜ asutamislepingu artikli 87 lõike 2 punkti b kohaldamise, kuna Itaalia ametiasutused ei olnud sellele sättele viidanud. Hageja arvates oleks kostja pidanud piisavalt põhjendatult selgitama selle sätte kohaldamata jätmist. Kasuliku mõju põhimõtte kohaselt ei saaks selle sätte kohaldamine kindlasti sõltuda sellest, kas Itaalia ametiasutused sellele viitavad või mitte.
                        
                     
                           —
                        
                        
                           komisjon olevat rikkunud EÜ asutamislepingu artikli 87 lõike 3 punkti c, kuna ta ei arvestanud kokkusobimatuks peetud meetme sisulist identsust komisjoni enda poolt heaks kiidetud meetmetega komisjoni 2. veebruari 2001. aasta otsuses SG(01) D/285817 seaduse 22/2000 artikli 3 kohta.